הציונות הדתית (סיעה)

הציונות הדתית היא רשימה וסיעה ישראלית ימנית הדוגלת בציונות דתית וארץ ישראל השלמה. הציונות הדתית זהו מיתוגה החדש של מפלגת האיחוד הלאומי–תקומה שהתמודדה ברשימה משותפת בבחירות יחד עם עוצמה יהודית ומפלגת נעם עד פילוג הסיעות לפי ההסכם.

לקראת ה, "הציונות הדתית" נבחר כשם כולל לרשימה המאוחדת של שלוש מפלגות המזוהות עם הזרם הדתי לאומי. הרשימה נבחרה לכנסת, וכיהנה כסיעה מאוחדת של שלוש המפלגות. בראשה עמד יו"ר "האיחוד הלאומי", בצלאל סמוטריץ'. יו"ר "עוצמה יהודית", איתמר בן־גביר, הוצב במקום השלישי ויו"ר נעם, אבי מעוז, במקום השישי. הרשימה קיבלה בבחירות 6 מנדטים ונכנסה לכנסת ה־24. מנדט אחד נוסף לה עם מעברו מהליכוד למפלגה של אופיר סופר, ששוריין על ידי יו"ר הליכוד בנימין נתניהו לאחר החיבור בין שלוש המפלגות.

לקראת הבחירות לכנסת העשרים וחמש הודיעו המפלגות נעם ו"עוצמה יהודית" על ריצה בנפרד. ב־26 באוגוסט 2022 נחתם הסכם בין בצלאל סמוטריץ' לאיתמר בן גביר, בתיווכו של ראש האופוזיציה בנימין נתניהו, על ריצה משותפת. מפלגת נעם נכנסה לרשימה ביום הגשת הרשימות לכנסת, גם זאת בתיווכו של נתניהו.

 היסטוריה 
 הבחירות לכנסת ה־24 
ממוזער|סמליל הרשימה בבחירות לכנסת ה־24 בשנת 2021
הרשימה הוקמה ב־3 בפברואר 2021, לאחר שבצלאל סמוטריץ' החליט שלא לרוץ במסגרת רשימת ימינה בראשות נפתלי בנט על רקע כוונתו של בנט להקים קואליציה עם מפלגות המרכז–שמאל. חשש זה התאמת לאחר הבחירות עם הקמת ממשלה בראשות נפתלי בנט ויאיר לפיד יחד עם מפלגות המרכז–שמאל והרשימה הערבית המאוחדת.

חבר הכנסת אופיר סופר, נציג האיחוד הלאומי, שוריין בידי יו"ר הליכוד, בנימין נתניהו במקום ה־28 ברשימת הליכוד לכנסת. הוא התמודד באופן פורמלי כנציג מפלגת המדף "עתיד אחד – עתיד טוב לישראל". נתניהו עשה זאת כתמריץ להסכמת האיחוד הלאומי לריצה המשותפת ולאחר הבחירות הוא הצטרף לסיעת האיחוד הלאומי. בדומה לכך שוריין נציג הבית היהודי אלי בן דהן בליכוד בבחירות לכנסת העשרים ואחת.

עד למועד הגשת הרשימות לכנסת נעשו ניסיונות לאיחוד הרשימה גם עם מפלגת הבית היהודי בראשות חגית משה, ברם הדבר לא עלה ובעקבות כך הוטחו האשמות הדדיות. הרב אלי סדן שהיה מעורב מטעם הבית היהודי בניסיון האחרון להשלמת המשא ומתן מתח ביקורת על סמוטריץ'. סמוטריץ' טען בתגובה שמשה הציבה מכשולים בפני קיום פריימריז פתוחים שיאחדו את שתי המפלגות.

 הבחירות לכנסת ה־25 

ב־30 במאי סמוטריץ' הכריז בכנס פעילים על יציאה למפקד שבסיומו יתקיימו בחירות מקדימות לראשות מפלגת הציונות הדתית ולנציגיה. עוצמה יהודית הביעה התנגדות למהלך, אך מאוחר יותר פתחו הן עוצמה יהודית והן נעם במפקדים במקביל למפקד הציונות הדתית. למפלגת הציונות הדתית התפקדו כ־25,000 איש. מפלגות עוצמה יהודית ונעם סירבו לחשוף את מספר מתפקדיהם.

שישה עשר מתמודדים הגישו מועמדות בבחירות המקדימות לרשימת המפלגה. לראשות המפלגה לא הגיש איש את מועמדותו מלבד היו"ר סמוטריץ', ובכך זכה לקדנציה נוספת. בבחירות המקדימות החכי"ם המכהנים מובילים: במקום הראשון זכה אופיר סופר, ולאחריו בהפרש של 20 קולות בלבד נבחרה אורית סטרוק, במקום השלישי שמחה רוטמן ובמקום הרביעי מיכל וולדיגר. במקום החמישי זכה צבי סוכות, ולאחריו משה סולומון, הרב יצחק חי זאגא, ארנון סגל, נעמה זרביב, רחלי צינקין, מאיר סיידלר, יוסף שפייזר, הרב דוד פיין, אלירן יעיש, משה בהטה, משה רוט. לרשימת המפלגה נוסף אוהד טל כשריון של יו"ר המפלגה. את זכותו לשריון נוסף ניצל סמוטריץ' כדי להקפיץ את משה סולומון אל המקום השביעי במפלגה, שהיה ל־14 ברשימה המאוחדת.

ב־15 באוגוסט 2022, לקראת הבחירות לכנסת העשרים וחמש ולאחר כישלון המשא ומתן לריצה משותפת נוספת, הודיע איתמר בן גביר במסיבת עיתונאים ברמת גן כי מפלגתו "עוצמה יהודית" תתמודד עצמאית בבחירות. ב־26 באוגוסט, לאחר פגישה משותפת של סמוטריץ' בן גביר ונתניהו, הודיע בן גביר על ריצה משותפת עם סמוטריץ', שם הרשימה שנקבע הוא "הציונות הדתית בראשות בצלאל סמוטריץ ועוצמה יהודית בראשות איתמר בן גביר". למפלגת נעם הוצע המקום ה־11 ברשימה, ובנעם הודיעו על ריצה בנפרד, "בשל דחיקת הזהות היהודית למקום לא ריאלי".

ב־14 בספטמבר 2022, מפלגת נעם קיבלה שיבוץ במקום ה־11 ברשימה המאוחדת.

ברשימה הסופית, הציונות הדתית של סמוטריץ' קיבלה את המקומות 1, 3, 4, 6, 8, 12 ו־14 ברשימה, עוצמה יהודית את המקומות 2, 5, 7, 9, 10 ו־13 ונעם את המקום ה־11 ללא מקום נוסף בליכוד.

בבחירות עצמן זכתה הרשימה ב־14 מנדטים, ונהייתה הסיעה השלישית בגודלה בכנסת.

ב־20 בנובמבר, 5 ימים בלבד אחרי השבעת הכנסת העשרים וחמש הסיעה התפצלה למרכיביה – עוצמה יהודית, נעם והאיחוד הלאומי – תקומה (ששמרה על השם "הציונות הדתית").

עם הקמת ממשלת ישראל ה־37 יושב ראש המפלגה בצלאל סמוטריץ' מונה לתפקיד שר האוצר ושר במשרד הביטחון, אופיר סופר לתפקיד שר העלייה והקליטה, אורית סטרוק לשרת ההתיישבות והמשימות הלאומיות, מיכל וולדיגר לסגנית שר האוצר, יושב ראש הסיעה בכנסת שמחה רוטמן מונה לתפקיד יו"ר ועדת החוקה, חוק ומשפט ואוהד טל ליושב ראש הוועדה למיזמים ציבוריים.

 שם הרשימה 
בבחירות לכנסת העשרים וארבע שימש הציונות הדתית כמיתוג כולל למפלגת האיחוד הלאומי–תקומה כן בריצה משותפת עם סיעות עוצמה יהודית ומפלגת נעם.

בבחירות לכנסת העשרים וחמש הפך השם למזוהה עם האיחוד הלאומי–תקומה. אף ששלוש המפלגות התמודדו ברשימה משותפת, שם הרשימה היה הציונות הדתית בראשות בצלאל סמוטריץ' ועוצמה יהודית בראשות איתמר בן גביר.

באוגוסט 2023 החליטו יו"ר המפלגה בצלאל סמוטריץ' ויו"ר הבית היהודי חגית משה על איחוד מפלגות.

 נציגי הציונות הדתית בכנסת 
 כנסתמושבים חברי כנסת הערותהכנסת ה־24 (2021) האיחוד הלאומי – תקומה (5): בצלאל סמוטריץ', מיכל וולדיגר, שמחה רוטמן, אורית סטרוק, אופיר סופר
עוצמה יהודית (1): איתמר בן גביר
מפלגת נעם (1): אבי מעוזאופיר סופר שוריין מטעם הליכוד במפלגה ועבר בחזרה לציונות הדתית (למפלגת האיחוד הלאומי – תקומה) מספר חודשים לאחר הבחירות והשבעתו לכנסת.הכנסת ה־25 (2022) האיחוד הלאומי – תקומה (7): בצלאל סמוטריץ', אופיר סופר, אורית סטרוק, שמחה רוטמן, מיכל וולדיגר, אוהד טל, משה סולומון
 עוצמה יהודית (6): איתמר בן גביר, יצחק וסרלאוף, אלמוג כהן, עמיחי אליהו, צביקה פוגל, לימור סון הר־מלך
 מפלגת נעם (1): אבי מעוזהאיחוד הלאומי – תקומה (7): בצלאל סמוטריץ', אופיר סופר, אורית סטרוק, שמחה רוטמן, מיכל וולדיגר, אוהד טל, משה סולומון
צבי סוכות ב־20 בנובמבר 2022 הסיעה המאוחדת התפצלה למרכיביה
 ב־5 בפברואר 2023, התפטר בצלאל סמוטריץ' מהכנסת במסגרת "החוק הנורווגי", במקומו נכנס צבי סוכות
ממוזער|בצלאל סמוטריץ' בחגיגת תוצאות הבחירות לכנסת העשרים וארבע.
ממוזער|שלטי המפלגה בירושלים ביום הבוחר ב־23 במרץ 2021
120px|שמאל|ממוזער|פתקה של המפלגה בבחירות לכנסת ה־24

תוצאות בחירות
 בחירות ראשי הרשימה קולות % מושבים ± קואליציה/אופוזיציה הערות 2021  225,641 5.12% (#9)   4  לאחר הבחירות הצטרף אופיר סופר ששוריין בליכוד ומספר המושבים עלה ל־7 מנדטים 2022בצלאל סמוטריץ ואיתמר בן גביר 516,470 10.84% (#3)   7  עוצמה יהודית ומפלגת נעם התפצלו מהסיעה בתחילת הקדנציה

 ראו גם 
 ימינה
 הבית היהודי – האיחוד הלאומי
 איחוד מפלגות הימין
 האיחוד הלאומי–מפד"ל

 קישורים חיצוניים 



 הערות שוליים 

קטגוריה:2021 בפוליטיקה הישראלית
קטגוריה:ישראל: מפלגות ימין
קטגוריה:מפלגות יהודיות דתיות בישראל
קטגוריה:סיעות בכנסת
קטגוריה:ציונות דתית: תנועות
קטגוריה:בחירות 2021 בישראל
קטגוריה:סיעות החברות בממשלת ישראל ה-37